Mila Teräs



Mila Teräs (o.s. Kauppinen, s. 11. marraskuuta 1975 Lahti) on suomalainen kirjailija. Hän on kirjoittanut erityisesti lasten- ja nuortenkirjallisuutta, mutta myös kaksi aikuisten romaania.

Elämä ja ura
Teräs valmistui ylioppilaaksi Lahden Tiirismaan lukiosta vuonna 1995 ja filosofian maisteriksi Tampereen yliopistosta vuonna 2002 pääaineenaan Suomen kirjallisuus. Lisäksi hän opiskeli journalistiikkaa, psykologiaa ja filosofiaa. Hän on myös suorittanut luovan kirjoittamisen opintoja Jyväskylän avoimessa yliopistossa. Vuosina 1998–2004 hän työskenteli toimittajana ennen ryhtymistään vapaaksi kirjailijaksi vuonna 2005. 

Teräksen esikoisteos Tyttö tulevaisuudesta ilmestyi vuonna 2004. Se on nuortenkirja, jonka päähenkilö Aada liikkuu nykyajassa ja 1880-luvulla. Teiniraskaudesta kertova nuortenkirja Sininen huone (2006) oli Topelius-palkintoehdokkaana ja valittiin nuortenkirjaneuvosto IBBYn kunnialistalle. Vuonna 2012 ilmestyi syömishäiriötä ja fantasiaa yhdistävä teos Perhosen varjo, joka oli myös Topelius-palkintoehdokas. 

Teräs on kirjoittanut myös lastenkirjoja. Telma-sarjan kolmas osa Telma ja kuiskausten koulu (2012) oli Anni Polva -palkintoehdokkaana vuonna 2013. Teräksen kirjoittamat kuvakirjat Olga Orava ja metsän salaisuus (2014) ja Hämärinkäinen (2015) olivat Finlandia Junior -palkintoehdokkaina. Hänen lastenkirjojaan on käännetty saksaksi ja tšekiksi. 

Vuonna 2014 ilmestyi Kariston kustantamana Teräksen ensimmäinen aikuisille suunnattu romaani, Harmaat enkelit. Jäljet (2017) kertoo taidemaalari Helene Schjerfbeckistä.

Teräs asuu Orimattilassa. Hänellä on kaksi lasta.

Teokset

Nuortenromaanit
 
 
 
 
Amiraali. Helsinki: Otava, 2020. ISBN 978-951-1-36240-1.

Lastenromaanit

Telma-sarja

Salainen kirjasto -sarja
 Noitapeili (Otava, 2016) ISBN 978-951-1-29299-9
Kadonnut kaupunki  (Otava, 2019) ISBN 978-951-1-32699-1

Hotelli Hämärä -sarja 
Hotelli Hämärä ja kummituspurkki. Kuvitus: Silja-Maria Wihersaari. Karisto, 2018 ISBN 978-951-23-6462-6
Hotelli Hämärä ja ullakon arvoitus. Kuvitus Silja-Maria Wihersaari. Karisto, 2019 ISBN 9789512366309

Kuvakirjat 

 
 
 
 
 
 
Hirvivaarin ihmeellinen löytö. Kuvitus Terese Bast. Hämeenlinna: Karisto, 2019. ISBN 9789512365494
Lentävä mummi. Kuvitus: Sanna Pelliccioni. Hämeenlinna: Karisto, 2020. ISBN 978-951-1-37240-0
Kuuharjainen keppihevonen. Kuvitus: Mirkka Eskonen. Hämeenlinna: Karisto, 2021. ISBN 978-951-1-38094-8

Romaanit aikuisille 
 Harmaat enkelit (Karisto, 2014) ISBN 978-951-23-5830-4
 Jäljet - romaani Helene Schjerfbeckistä (Karisto, 2017) ISBN 978-951-23-6238-7

Oppikirjatyöt 
 Kipinä 3, äidinkieli ja kirjallisuus (Otava, 2013)
 Kipinä 4, äidinkieli ja kirjallisuus (Otava, 2014)
 Kipinä 5, äidinkieli ja kirjallisuus (Otava, 2015)
 Kipinä 6, äidinkieli ja kirjallisuus (Otava, 2016)

Yhtenä kirjoittajana 
 Kielivuori, tarinoita kielen oppimisesta [toim. Olavi Jama] (Kansanvalistusseura 2002)
Nuku hyvin - Iloisia iltasatuja pienille. Helsinki: Otava, 2021. ISBN 978-951-1-36088-9

Palkinnot ja tunnustukset
 J. H. Erkon kirjoituskilpailu 2000 (3. palkinto) ja 2002 (kunniamaininta)
 HumArt -kustannuksen runokokoelmakilpailu 2001, toinen sija
 Pirkanmaan kirjoituskilpailu 2001 kunniamaininta runosarjassa ja 2000 2. palkinto novellisarjassa
 Topelius-palkintoehdokkuus 2006 (Sininen huone) ja 2013 (Perhosen varjo)
 IBBY:n kansainvälinen lasten ja nuortenkirjallisuuden kunnialista 2007 (Sininen huone)
 Anni Polva -palkintoehdokkuus 2013 (Telma ja kuiskausten koulu)
 Finlandia Junior -palkintoehdokkuus 2014 (Olga Orava ja metsän salaisuus) ja 2015 (Hämärinkäinen)

Lähteet

Aiheesta muualla 
 Mila Teräksen kotisivu

Kirjallisuutta 
 

Suomalaiset kirjailijat
Suomalaiset lasten- ja nuortenkirjailijat
Vuonna 1975 syntyneet
Elävät henkilöt